**ALBÉRLETI SZERZŐDÉS**

**Makád Ezüstparti lakókocsi férőhelyre**

amely létrejött egyrészről a

név: **Ráckevei Dunaági Horgász Szövetség**

rövidített név: RDHSZ

székhely: 2300 Ráckeve, Kossuth Lajos utca 94.

nyilvántartási száma: 13-02-0001411

eljáró bíróság: Budapest Környéki Törvényszék

adószáma: 19180564-2-13

statisztikai számjele: 19180564-9499-517-13

képviseletében: **Udvari Zsolt ügyvezető igazgató meghatalmazott**

mint bérbeadó – továbbiakban: **Bérbeadó** – valamint másrészről

név:

születési név:

születési hely és idő:

anyja születési neve:

lakcím:

lakcím ig. száma:

adóazonosító:

mint albérlő – továbbiakban: **Albérlő** – között az alulírott napon és helyen az alábbi feltételek szerint.

**1./** Bérbeadó jelen szerződés aláírásával kijelenti, hogy a Magyar Állam tulajdonát képező és a Közép-Duna-völgyi Vízügyi Igazgatóság (1088 Budapest, Rákóczi út 41.) vagyonkezelésében álló **MAKÁD külterület 036 hrsz-ú, Ráckeve (Soroksári) Duna-ágként nyilvántartott ingatlanból** bérleményében van a **Tass és ­Makád között húzódó árvízvédelmi fővédvonal 25+300-28+930 tkm szelvényei között, a fővédvonalak mentett oldali részén elterülő 72 600 m2 (3630 m x 20 m) nagyságú** **ingatlanrész**.

Szerződő Felek megállapodnak, hogy jelen bérleti jogviszony tárgya (továbbiakban: **Bérlemény**) a jelen pontban nevesített **MAKÁD külterület 036 hrsz-ú ingatlanon található 85. számmal jelzett lakókocsi férőhely.**

**2./** Jelen szerződés aláírásával **Bérbeadó bérbe adja, Albérlő pedig megtekintett és ismert állapotban bérbe veszi Bérbeadó jelen szerződés 1.) pontjában nevesített Bérleményt,** kifejezetten **lakókocsi elhelyezése** **céljára** a jelen szerződésben foglaltak szerint.

**3./** Szerződő Felek megállapodnak abban, hogy a bérleti jogviszony közöttük **határozott időtartamra** jön létre.

Szerződő Felek a bérleti jogviszony kezdetét **2022.01.01.** napjában határozzák meg.

Szerződő Felek a bérleti jogviszony lejártát **2022.12.31.** napjában határozzák meg.

**4./** Szerződő Felek megállapodnak abban, hogy Bérbeadó **2022.01.01.** napján Albérlő birtokába bocsátja az 1. pontban meghatározott Bérleményt.

**5./** Szerződő Felek a bérleti díjat bruttó **187.000,- Ft *(azaz egyszáznyolcvanhétezer forint)*** összegben állapítják meg a 3./ pontban szereplő bérleti időszak vonatkozásában, amely összeg nem tartalmazza az áfát, mert tárgyi adómentes tevékenység.Szerződő Felek megállapodnak, hogy Albérlő a bérleti díjat **2022.01.31. napjáig egy összegben,** átutalással a Ráckevei Dunaági Horgász Szövetség Budapest Banknál vezetett 10103867-63569500-01003004 számú számlájára köteles megfizetni átutalásos számla ellenében Bérbeadónak.

**6./** Az 5./ pont szerinti bérleti díjon felül Albérlőnek idegenforgalmi adó (IFA) fizetési kötelezettsége áll fenn, melyet az eltöltött vendégéjszakák alapján kell megfizetnie a Bérbeadónak készpénzben.

**7./** Albérlő köteles a Bérleményt rendeltetésszerűen használni, állagát megóvni.

Albérlő köteles a Bérleményben neki felróhatóan keletkezett mindennemű kárt Bérbeadónak megtéríteni.

Albérlő a Bérleményen átalakítást, felújítást **nem végezhet**.

Albérlő a Bérleményt **albérletbe nem adhatja**.

Szerződő Felek megállapodnak abban, hogy Bérbeadó jogosult az Albérlő rendeltetésszerű használatát, a Bérlemény állagát ellenőrizni.

**Szerződő Felek megállapodnak, hogy a Bérleményen kizárólag forgalmi rendszámmal rendelkező lakókocsi helyezhető el, mely lakókocsin fel kell tüntetni Albérlő telefonos elérhetőségét.**

**Szerződő Felek megállapodnak, hogy a Bérleményen az ott elhelyezett lakókocsi vonatkozásában kizárólag gyári elősátor helyezhető el.**

**8./** Albérlő kijelenti, hogy Bérbeadó a Bérlemény minden lényeges tulajdonságáról teljeskörűen tájékoztatta, Albérlő kijelenti továbbá, hogy a tájékoztatást megértette, a Bérleményt pedig teljeskörűen, maradéktalanul megismerte.

Szerződő Felek megállapodnak, hogy Bérbeadó nem tartozik felelősséggel Albérlőnek a Bérleményen elhelyezett lakókocsijáért, illetve az abban tárolt tárgyaiért, berendezéseiért, egyéb a Bérlemény területén elhelyezett vagyontárgyaiért.

**9./** Szerződő Felek megállapodnak, hogy amennyiben Albérlő bérleti díjfizetési kötelezettségének határidőre nem tesz eleget, vagy a bérleményt rendeltetésellenesen (különösen, de nem kizárólagosan nem lakókocsi elhelyezése céljára) használja, vagy a Bérleményt rongálja, ott forgalmi rendszámmal nem rendelkező lakókocsit helyez el, vagy azon nem tünteti fel telefonos elérhetőségét, vagy a lakókocsivonatkozásában nem gyári elősátort helyez el, úgy Bérbeadó jogosult jelen bérleti szerződést **azonnali hatállyal felmondani (rendkívüli felmondás)**.

Szerződő Felek megállapodnak, hogy a felmondás jogát írásban, a másik Szerződő Félhez postai úton – másik Szerződő Fél címére – intézett, ajánlott, tértivevényes levél formájában, vagy pediglen a másik Szerződő Félnek személyesen átadott levél formájában gyakorolhatják, azzal, hogy a személyes átadás megtörténtét a másik Szerződő Fél a felmondásnak a felmondási jogát gyakorló Fél példányán az aláírásával és az átvétel dátumának feltüntetésével köteles igazolni.

Szerződő Felek jelen szerződés aláírásával kötelezettséget vállalnak, hogy amennyiben lakcímükben/székhelyükben jelen szerződésben foglaltakhoz képest változás következik be, úgy azt kötelesek a változás bekövetkezésétől számított **8 napon (azaz nyolc napon)** belül egymásnak írásban bejelenteni. Szerződő Felek megállapodnak, hogy Albérlő által Bérbeadóval írásban közölt, megváltozott lakcím szintén érvényes kézbesítési címnek minősül.

Albérlő köteles valamennyi, Bérbeadó részéről küldött postai küldeményt személyesen, vagy meghatalmazottja, illetve, kézbesítési megbízottja útján átvenni, azzal, hogy ennek elmulasztása esetén az átvételre jogosult személy (képviselő) hiányára Albérlő, mint mulasztó Szerződő Fél alappal nem hivatkozhat.

Szerződő Felek megállapodnak, hogy Albérlő részére Bérbeadó részéről intézett azon írásbeli nyilatkozatokat, amelyeket Albérlő jelen okiratban megadott címére, vagy érvényes kézbesítési címére tértivevényes és ajánlott, vagy egyéb könyvelt levélpostai küldeményként szabályszerűen postára adtak, Albérlővel, mint címzettel a küldemény feladásától számított 3. napon (azaz harmadik napon) közöltnek, részére kézbesítettnek kell tekinteni akkor is, ha a küldemény ténylegesen kézbesíthető nem volt, vagy azokról Albérlő, mint címzett nem szerzett tudomást.

Szerződő Felek megállapodnak, hogy Albérlő érvényes kézbesítési címének kell tekinteni egyrészt Albérlő jelen okiratban megjelölt címét, illetve Albérlőnek a központi lakcímnyilvántartásban szereplő bejelentett lakcímét.

Albérlő jelen szerződés aláírásával kötelezettséget vállal, hogy gondoskodik arról, hogy a jelen szerződésben meghatározottak szerinti érvényes kézbesítési címén jelen szerződés aláírásától kezdve jelen szerződés megszűnéséig folyamatosan rendelkezzen a postai küldemények átvételére jogosult személlyel (képviselővel).

Albérlő tudomásul veszi, hogy a Makádi Ezüstparton a 2022. szeptember 04-én 12:00 óra és 2022. szeptember 09-én 16:00 óra között megrendezésre kerülő X. RSD Carp Cup ponty- és amurfogó verseny idején a makádi strandtól a tassi strandig terjedő szakaszon (1,0-4,6 fkm), mindkét parton és a mederben is csak a versenyzők horgászhatnak. A makádi Ezüstparton ebben az időszakban csak a versenyzők és segítőik, a szervezők, valamint a meghívottak tartózkodhatnak.

**10./** Jelen bérleti jogviszony bármely okból történő megszűnése esetén Albérlő köteles a Bérleményt a **bérleti jogviszony megszűnésének napján** elhagyni, ingóságait, lakókocsiját elszállítani, illetve a Bérleményt eredeti állapotban, kiürítve, a szemetet vagy szennyeződéseket eltakarítva visszaadni Bérbeadónak.

Szerződő Felek megállapodnak, hogy ezen határidő leteltét követően Bérbeadó jogosult a Bérleményt birtokba venni.

Szerződő Felek kifejezetten megállapodnak abban, hogy jelen szerződés a határozott időtartamot megelőző, bármely okból történő megszűnése esetén **Albérlő elhelyezésre nem tarthat igényt**.

**11./** Bérbeadó kijelenti, hogy Magyarországon nyilvántartásba vett társadalmi szervezet. Bérbeadó képviselője kijelenti, hogy kellő felhatalmazással bír az általa képviselt társadalmi szervezettől jelen jogügylet megkötéséhez. Megbízó képviselője kijelenti, hogy képviseleti joga külön írásbeli meghatalmazáson alapszik.

Albérlő kijelenti, hogy cselekvőképes természetes személy, nem áll cselekvőképességet érintő gondnokság hatálya alatt.

Szerződő Felek kijelentik, hogy ügyletkötési képességük jelen jogügylet tekintetében semminemű akadályba, vagy korlátozásba nem ütközik.

**12./** Jelen szerződés szerves és elválaszthatatlan mellékletét képezi Udvari Zsolt ügyvezető igazgatónak, mint Megbízó képviselőjének külön íven szövegezett írásbeli meghatalmazása, a Makádi Ezüstpart 2022. évi Házirendje, továbbá Albérlő lakókocsija érvényes forgalmi engedélyének másolata.

**13./** Szerződő Felek – figyelemmel a polgári perrendtartásról szóló 2016. évi CXXX. törvény 27. §-ában foglaltakra – jelen szerződésből eredő esetleges jövőbeli jogvitáik vonatkozásában ezennel kikötik a **Ráckevei Járásbíróság**, illetve a **Budapest Környéki Törvényszék** értékhatártól függő kizárólagos illetékességét.

**14./** A szerződésben nem szabályozott kérdések tekintetében a **Ptk.**, valamint a **vonatkozó jogszabályok** rendelkezései tekintendők irányadónak.

**15./** Jelen szerződés három számozott oldalból áll, valamint a 12./ pontban foglalt mellékletekből. Jelen szerződés két eredeti példányban készült, melyből egy eredeti példány Bérbeadót és egy eredeti példány Albérlőt illeti meg.

**Jelen bérleti szerződést a Szerződő Felek elolvasták, megértették, és mint ügyleti akaratukkal és a valósággal mindenben teljes mértékben megegyezőt jóváhagyólag, saját kezűleg aláírták.**

**Ráckeve, 2022.. …………………. hó …. nap**

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Ráckevei Dunaági Horgász Szövetség**  **képv.: Udvari Zsolt ügyvezető igazgató/meghatalmazott**  **Bérbeadó** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Albérlő** |